**A pályázatot ismertető kiadványhoz szükséges alapadatok és kiegészítő információk**

**Pályamű elnevezése és címe:** Flatco Apartmanház, Budapest, 1095, IX. kerület, , Bárd utca 2.

**Pályázó:** Metrodom Építő Kft.

**Beruházó:** Metrodom Next Kft.

**Tervező:** Hajnal Építész Iroda Kft.

**Kivitelező:** Metrodom Építő Kft.

**Az ingatlanfejlesztés koncepciója (rövid ismertető -1060 karakter)**

A Flatco Apartmanház Budapest IX. kerületének egyik legizgalmasabb új építésű modern bérlakás épület-együttese.

A 8 és 10 emeletes egységekből álló épület előtt egy kis méretű városi tér kapott helyet üzlethelyiségekkel és vendéglátó egységgel. A kialakított városi tér szervesen kapcsolódik a földszinten elhelyezett közel 300 m2-es közösségi helyiségekhez. Az épületbe belépve tágas, igényes nagy belmagasságú lounge várja a hazatérőket, prémium közösségi lehetőségekkel: 24órás portaszolgálat, biciklitároló, elektromos autó töltőpont mellett közösségi nappali, edzőterem, biliárd és X-boxal felszerelt játékszoba.

A két épületszárny között az 1. emeleten hangulatos zárt belső kert került kialakításra, az itt élők részére.

A 256 lakásos épületben változatos méretű, magas műszaki tartalmú, teljesen berendezett és gépesített design lakások találhatóak. A lakások hűtéséről és fűtéséről az egyedi és újdonságnak számító Metrodom Dual Eco hőszivattyús rendszere gondoskodik.

A megfizethető prémium lakások második generációs okosotthon-rendszerrel felszereltek.

A Flatco Apartmanház magas műszaki- és minőségi szintet képvisel, a portaszolgálattól a teremgarázson át az energiahatékony- és okosotthon megoldásokig, mellyel kiemelkedő és méltó példájául szolgál a jövő bérlakásainak.